Kris Jensen Skriver (S), 2024-03-14:
Tak for ordet.
Vi skal i dag førstebehandle et lovforslag, hvor jeg er glad for, at Folketingets formand for ganske nylig har indskærpet, at man ikke må anvende rekvisitter her på Folketingets talerstol; ellers kunne det godt blive en lille smule festligt herinde i dag.
Med lovforslaget indskrænker vi anvendelsesperioden for fyrværkeri til at være nytårsaftensdag og den 1. januar.
Ligeledes ændres reglerne for anvendelse og salg af fyrværkeri uden for de fastsatte perioder.
Forslaget ændrer også i produktloven, så der sikres en bedre balance mellem at styrke kontrollen med produktsikkerheden, som er forbrugernes garanti for sikkerhed, og hensynet til at forbedre rammevilkårene for at drive virksomhed.
Det foreslås at omdanne Rådet for El- og Gasteknisk Sikkerhed, således at rådets sammensætning og størrelse afspejler udviklingen på området og understøtter den grønne omstilling.
Der foreslås også ændringer i tilgængelighedsloven, som sikrer implementeringen af visse bestemmelser i tilgængelighedsdirektivet.
For mange danskere er fyrværkeri en fast forankret del af en tradition omkring nytåret, og danske børn såvel som voksne glædes ved den festlige nytårsfejring i regnbuens farver ved midnatstid, når året går på hæld og et nyt bogstavelig talt skydes ind.
Det gælder f.eks. for krigsveteraner, hvor brag og lys bringer minder frem, der intet har med fejring og glæde at gøre.
Det gælder også for andre ptsd-ramte.
De kan have en svær tid i dagene op til årsskiftet på grund af de høje lyde, som er uforudsigelige og kan komme når som helst og hvor som helst.
Disse personer ved derfor ikke, hvor og hvornår f.eks. et minde fra en kaotisk krigszone bringes frem i bevidstheden med kroppens reaktioner til følge.
Dertil kommer, at dyr, særlig nogle hunde, reagerer meget negativt på fyrværkeri og i nogle tilfælde kan være nødsaget til at få beroligende medicin, fordi de skræmmes af de høje lyde.
Ved en afkortning af tiden, hvor man må affyre fyrværkeri, vil der både være bedre mulighed for, at de personer, som påvirkes negativt af både lyd og lys, kan forberede sig, og at kæledyrsejerne kan tage de nødvendige foranstaltninger.
Det gælder specifikt reglerne for salg og anvendelse af fyrværkeri uden for den tilladte periode.
Når vi indskrænker perioden for anvendelse af fyrværkeri og borgerne derfor med rette ikke forbereder sig på hverken larm eller lys i dagene op til nytår, er det også vigtigt, i forhold til at der ikke opstår ubehagelige og unødvendige affyringer.
En skærpelse af sanktionerne forventes at skabe et større incitament til, at folk ikke affyrer fyrværkeri uden for den tilladte periode.
Desuden foreslås en metode til at fastsætte sanktionerne i produktloven, hvor bødeniveauet fremover skal baseres på en samlet vurdering af de individuelle sager.
Det vil stadig være muligt at lægge vægt på skærpende omstændigheder og fortsat straffe dem, der bevidst og gentagne gange bryder reglerne, hårdt.
Det er både rimeligt og retfærdigt.
På den baggrund kan jeg meddele, at Socialdemokratiet støtter lovforslaget.
Jeg mener, at intentionerne omkring faste teams er rigtig gode.
Jeg har selv siddet i byrådet i en kommune, der har indført det her, og hvor man faktisk har rigtig gode erfaringer og også gode erfaringer med at indføre det gradvis, sådan at man stille og roligt kan finde ud af, hvordan man bedst gør det.
Så jeg ser nogle gode intentioner i det.